open-index/open-wikipedia-markdown huggingface dataset:
Beveridžo sveikatos finansavimo modelis

**Beveridžio** sveikatos apsaugos finansavimo modelis, sukurtas pagal Didžiosios Britanijos ekonomisto W. H. Beveridžio pasiūlymus, kai pašalpų dydis priklauso nuo poreikių ir iš esmės nėra susijęs su mokėtomis įmokomis. Taikant Beveridžio modelį – valstybė siekia pagerinti šalies gyventojų sveikatą bei jų gerovę ir garantuoti kokybišką sveikatos priežiūrą visiems piliečiams, kuriems to reikia.

## Modelio bruožai
* sveikatos priežiūros finansavimas iš mokesčių;
* įnašų iš privataus sektoriaus nustatymas;
* asmens sveikatos priežiūros paslaugų finansavimas iš valstybės biudžeto;
* sveikatos priežiūros paslaugų pirkėjų ir teikėjų pavaldumas vyriausybinėms institucijoms;
* sveikatos priežiūros prieinamumas visiems piliečiams;
* sveikatos priežiūros prioretiškumas kitų socialinių poreikių atžvilgių;
* gydytojų atlyginimo už darbą priklausomybė nuo aptarnaujamų gyventojų skaičiaus;
* kai kurios priemokos iš pacientų individualaus biudžeto.

## Modelio privalumai ir trūkumai
Išnagrinėjusios Beveridžo sveikatos priežiūros modelį, G. Čepulytė ir S. Palubinskienė nustatė esminį jo privalumą, būtent, lygiateisiškumą. Vienodas išmokų dydis garantuoja skirtingų grupių susitarimą. Šio modelio didžiausias trūkumas yra sveikatos paslaugų finansavimas iš valstybės biudžeto, kuris apsunkina ne tik biudžeto, bet ir sveikatos draudimu besirūpinančių institucijų darbą . Sveikatos paslaugų finansavimas neturėtų apsunkinti valstybės biudžeto, o surenkamais mokesčiais nereikėtų kompensuoti sveikatos paslaugų apmokėjimo. Sveikatos priežiūros paslaugoms turėtų būti sukurtas atskiras fondas su nepriklausomu nuo valstybės biudžetu. Tai reiškia, kad toks fondas bus savarankiškas ir nepriklausomas nuo vyriausybės reguliavimo ir surenkamų mokesčių dydžio.

## Geografija
Visos Šiaurės Europos šalys (Danija, Airija, Norvegija, Jungtinė Karalystė, Suomija, Švedija) įdiegė ir išsaugojo šį modelį po Antrojo pasaulinio karo. Pietų Europos šalys (Graikija, Ispanija, Italija, Portugalija) prisijungė prie šios grupės 80-aisiais, o Kanada jau net 70-aisiais metais. Dabar šis modelis dominuoja išsivysčiusiose šalyse.

## Šaltiniai

* G., Palubinskienė S. 2008. Sveikatos draudimo sistemos teoriniai aspektai ir finansavimo ypatumai. Jaunųjų mokslininkų darbai. Nr.1(17)
* Gustaitienė L. (2003). Sveikatos priežiūros politika ir organizacija. Kaunas: VDU.
Mangyšlako pusiasalis

**Mangyšlako pusiasalis** arba ***Mangystau pusiasalis*** () – pusiasalis pietvakarių Kazachstane, ~250 km išsikiša į Kaspijos jūrą. Šiaurinę dalį sudaro Buzači pusiasalis, skalaujamas Mangyšlako, Miortvyj Kultuko ir Kaidako įlankomis, į vakarus išsikiša Tiub Kargano pusiasalis, o iš pietų skalauja Kazachų įlanka. Visas pusiasalis patenka į Mangystau sritį.

Didžiąją dalį pusiasalio sudaro Mangyšlako kalnai, iškylantys iki 556 m aukščio, pietuose plyti Mangyšlako plynaukštė (200–275 m) su atskiromis nenuotakiomis įdubomis: Karagijės (-132 m), Kaundi (-57 m). Būdingos molingos, kiečių bei druskių dykumos. Yra naftos ir gamtinių dujų telkinių.

## Šaltiniai
Laisvoji Sirijos armija

**Laisvoji Sirijos armija** (, LSA) – pagrindinė ginkluotos opozicijos struktūra, veikianti Sirijoje pilietinio karo metu. Ją sudaro dezertyrai iš Sirijos ginkluotųjų pajėgų ir savanoriai. Jos formavimas buvo paskelbtas 2011 m. liepos 29 d., kai internete pasirodė vaizdo įrašas, kuriame uniformuota dezertyrų grupė paragino kitus Sirijos kariuomenės dezertyrus prisijungti prie jų. 2011 m. rugpjūčio mėn. LSA lyderis pulkininkas Riad al-Asaad pranešė, kad LSA saugos demonstrantus nuo saugumo pajėgų. 2012 m. pranešė, jog remia nacionalinę koaliciją.

2011 spalio mėn. Riad al-Asaad nurodė, kad Laisvoji Sirijos armija (LSA) neturi jokių politinių tikslų, išskyrus nuversti Sirijos prezidentą Bašarą al-Asadą. LSA taip pat teigė, kad konfliktas nėra sektantiškas, nes LSA gretose yra alavitų, taip pat norinčių nuversti valdžią. 2011 m. gruodžio pradžioje žiniasklaida ir aktyvistai apskaičiavo, jog LSA sudaro nuo 15 000 iki 25 000 dezertyrų. Amerikos žvalgyba apskaičiavo daugiau nei 10 000 dezertyrų. Tikslus Laisvojoje Sirijos armijoje esančių karių skaičius yra nežinomas.

LSA veikia visoje Sirijoje, tiek miestuose, tiek kaimo vietovėse. Pajėgos yra aktyvios šiaurės vakaruose (Idlibe, Alepe), centriniame regione (Homse, Hamoje), pakrantėje apie Latakiją, pietuose (Daroje), rytuose (Deir az Zore, Abu Kamalyje), ir Damaske.

Jungtinių Tautų generalinis sekretorius Ban Ki Munas teigia, jog LSA kontroliuoja didžiules teritorijas.

## Šaltiniai

## Nuorodos
* ''The Revolutionary Forces of Syria Media Office'' tinklapis
Kurionas

**Kurionas** () – senovės Kipro miestas, esantis netoli Limasolio, Episkopio įlankoje. Gyvavo nuo senovės iki viduramžių. Pastatytas XII amžiuje pr. m. e., mikėniečių, kurie dalyvavo Trojos kare. Priklausė graikams, romėnams, bizantiečiams. Siekiant užtikrinti gyventojų saugumą, pastatytas ant 70 m aukščio uolos. Kurionas buvo vienas iš miestų-valstybių. Ten kur seniau buvo namai ir termos (romėniškos pirtys) išlikusios mozaikos. Visi iš klinties pastatyti pastatai sudarė 30 įvairių patalpų kompleksą, tarp jų ir maudymosi baseinus.

## Teatras
Kuriono teatrą II amžiuje pr. m e. pastatė graikai. Pradžioje tai buvo nedidelis statinys, orientuotas į jūros pusę (kaip ir daugumoje pakrančių miestų). Visa konstrukcija buvo sudaryta iš masyvių kalkakmenio blokų. Scenoje buvo atliekamos klasikinės pjesės, kurių autoriai – Aischilas, Sofoklis ir Euripidas, Aristofanas ir kt.

77 m. miestas buvo sugriautas žemės drebėjimo, kurio metu nukentėjo ir teatras. Netrukus jis buvo atstatytas, papuoštas (tarp jų ir kolonos) ir išplėstas. Po šių darbų jame tilpo 3500 žiūrovų. Teatras tapo ne tik vaidinimų, bet ir susirinkimų vieta. III a. pradžioje teatras virto gladiatorių kovų arena, o amžiaus pabaigoje atgavo pirminę funkciją. 365 m. teatrą visiškai sugriovė žemės drebėjimas, po kurio jis buvo apleistas ir išvogtas. V a. akmeninis statinys buvo paverstas į akmens skaldyklą. Didžioji dalis žiūrovų vietų, praėjimų papuošimų, unikali scenos konstrukcija ir nuostabi kolonada buvo sunaikinta.

1949–1950 m. rasti teatro griuvėsiai, buvo atstatyti 1961 m. Nors dabar jis nebėra toks didingas, bet pilnai funkcionuojantis. Vasaros laikotarpiu čia atliekamos graikiškos tragedijos.
Kaušytaki Upanišada

**Kaušytaki Upanišada** () – viena iš vedų kanono brahmaniškųjų komentarų – Upanišadų – dalių. Priskiriama Rigvedai ir laikoma viena iš seniausių prozinių upanišadų. Ji yra Kaušytaki Aranjakos dalis, kuri savo ruožtu įeina į Kaušytaki Brahmaną, ir pavadinta išminčiaus Kaušytakio garbei.

Kūrinyje pasakojama apie pomirtinius žmogaus kelius, vidinį aukojimą ugniai. Trečiojoje dalyje viešpats Indra pasakoja apie Atmano, slypinčio už visų jutimų, esmę

Upanišadą iš viso sudaro 4 dalys.

## Šaltiniai

## Nuorodos
* Kena Kaušytaki Upanišada. Rusiškas vertimas
Eve Online

**Eve Online** (dar užrašoma **EVE Online**) – CCP Games išleistas kompiuterinis MMO žaidimas. Didžiausia jo veiksmo dalis vyksta kosmose, Eve pasaulį sudaro dalis galaktikos su virš 7700 žvaigždžių sistemų. Dauguma žvaigždžių sistemų yra žvaigždžių vartais () sujungtos su viena ar daugiau kitų žvaigždžių sistemų. Sistemose gali būti planetų, jų palydovų, kosminių stočių, kirmgraužų, asteroidų juostų ir natūralių ar dirbtinų kompleksų – pastarieji savo paskirtimi maždaug atitinka kituose MMORPG randamus požemius. Žaidėjai EVE online pilotuoja erdvėlaivius ir gali užsiimti asteroidų kasyba, gamyba, prekyba, naujų teritorijų tyrinėjimu, piratavimu, smulkaus ar didelio masto kosmoso mūšiais. Beveik visi kosminiai laivai ir daiktai EVE pasaulyje yra gaminami pačių žaidėjų, o prekyba yra lokalizuota, t. y. norint įsigyti daiktą reikia nuvykti į stotį, kurioje jis parduodamas, ir nusipirkus nusigabenti kur reikia. Veikėjų įgūdžiai tobulėja realiu laiku, net kai žaidėjas nėra prisijungęs prie serverio. Žaidime egzistuoja sąlyginai laisva PvP (žaidėjas prieš žaidėją) kova, šiek tiek ribojama sektorių saugumo lygio, ir vadinamasis „full loot“ – sunaikinto priešininko laivo krovinys ir detalės lieka toje pačioje vietoje, ir bet kas gali jas pasiimti.

EVE Online buvo išleistas 2003 m. gegužės mėnesį. 2012 m. kovo mėnesio duomenimis, EVE turėjo virš 400 000 žaidėjų.

## Nuorodos ir šaltiniai

### Išnašos
Vienybės tiltas

**Vienybės tiltas** () – automobilių tiltas per Dauguvą Daugpilyje, Latvijoje.

## Istorija
Tiltas buvo statomas 1931–1935 m. siekiant sujungti Daugpilį su tada atskiru Gryvos miestu. Atidarytas 1935 m. lapkričio 23 d., buvo pirmasis plieninis tiltas Baltijos šalyse. Tilto metalinių santvarų elementai buvo pristatyti iš Vokietijos, darbus vykdė vokiečių kompanija. Miestui tiltas buvo gyvybiškai reikalingas, nes be geležinkelio tilto nebuvo kito pastovaus tilto, o medinis tiltas tarp miesto rajono Gajoko ir Gryvos buvo sugriautas didžiausio vietos istorijoje potvynio 1922 m., kuomet balandžio 9–10 d. vanduo buvo pakilęs 10,62 m.

Antrojo pasaulinio karo metu tiltas buvo susprogdintas. Užimti tilto buvo pasiųsti vokiečių specialiojo dalinio „Brandenburg“ diversantai, gerai mokėję rusų kalbą, persirengę sovietų NKVD uniforma. 1941 m. birželio 26 d. apie septintą valandą ryto prie Vienybės tilto pasirodė du „raudonarmiečių“ pilni sunkvežimiai. Pervažiavę tiltą, diversantai šoko iš mašinų ir puolė sovietų sargybinius, tiltas kaipmat atsidūrė vokiečių rankose. Su geležinkelio tiltu pasikartojo panaši istorija. Taip buvo pasirūpinta generolo E. Manšteino vadovaujamo Vermachto 56-ojo tankų korpuso permetimu per Dauguvą.

Vokiečiams atsitraukiant, keli tilto tarpatramiai nuo Gryvos pusės buvo sugriauti. Laikinai buvo atstatytas iš medinių konstrukcijų, vėliau suremontuotas kapitališkai.

## Konstrukcija
Tiltas stovi ant trijų akmeninių atramų. Tilto ilgis 328 m.

Šiuolaikinis tiltas skiriasi nuo buvusiojo. 1988–1989 m. buvo vykdoma rekonstrukcija, išardant senąjį ir įrengiant naują tilto paklotą ant senųjų atramų.

## Nuorodos
* Vienybės tilto istorija
* Vienybės tilto 75 metų jubiliejus
Žanaozenas

**Žanaozenas** (, ) – miestas pietvakarių Kazachstane, Mangystau srityje, Mangyšlako pusiasalyje, į pietryčius nuo Aktau. Yra Ozeno geležinkelio stotis. Svarbus naftos ir gamtinių dujų gavybos centras. Veikia naftos perdirbimo gamykla.

## Istorija
Gyvenvietė įkurta 1968 m., pradėjus dujų gavybą. Sovietmečiu miestas vadintas ***Naujuoju Uzeniu*** (). 2011 m. mieste vyko masinės „Ozenmunaigas“ bendrovės darbininkų demonstracijos.

## Šaltiniai
Gediminas Petrauskas

**Gediminas Petrauskas** (g. 1985 m. balandžio 3 d. Kaune) – Lietuvos krepšinio treneris.

## Biografija
Mokėsi Kauno S. Nėries vidurinėje mokykloje.

### Šeima
Tėvas – Zigmas Petrauskas, „Klaipėdos terminalo grupės“ savininkas.

2019 m. rugpjūčio 7 d. susituokė su Alvyda Navickaite.

## Pasiekimai
* 2012 m., 2016 m. LKF taurės trečiosios vietos laimėtojas
* 2014, 2015 m., 2016 m. BBL čempionas.

## Šaltiniai
Ispanijos auksinis eskudas

**Ispanijos auksinis eskudas** – Ispanijos auksinė moneta, kaldinta 1535–1833 metais.

## Monetos istorija
Žodis  reiškia *[[heraldinis skydas]]* (iš  'skydas'). Heraldiniai skydai tradiciškai puošė monetas, vadintas *eskudais*. Pirmieji eskudai buvo nukaldinti 1535 m. Barselonoje – iš 917-os prabos aukso markės (230 g) būdavo nukaldinami 68 eskudai, svėrę 3,38 g ir lygūs 350 maravedžių. Monetos averse buvo herbinis skydas, o reverse – kryžius. Pirmaisiais nukaldintais eskudais buvo padengtos Tuniso karo išlaidos..
Valdant karaliui Pilypui II Habsburgui eskudai tapo pagrindinėmis Ispanijos auksinėmis monetomis. Auksinių ir sidabrinių monetų kursas keitėsi kartu su metalų kaina. 1566 m. 1 eskudas buvo lygus 400 maravedžių. Vėliau Ispanijoje buvo nustatyta sistema, kur vienas auksinis eskudas buvo lygus 16 sidabrinių realų, o 1 realas – 34 maravedžiams.

Eskudų kaldinimo pradžią paskatino didžiulis aukso įvežimas iš Ispanijos Amerikos. Dėl to nupigo naudoti pinigai ir augo kainos (infliacija). Nuolatiniai karai ir nevykusi ekonominė politika atvedė Ispanijos karūną į sunkią ekonominę krizę bei rimtą ekonomikos sutrikimą. Antroje XVI a. pusėje Ispanija keturis kartus (1557, 1560, 1575 ir 1596 m.) skelbė finansinių įsipareigojimų nevykdymą. XVII a. Ispanijos ekonomika mažai pakito, įsipareigojimų nevykdymai buvo paskelbti 1607, 1627, 1647 ir 1680 m..

1772 m. eskudų aukso proba buvo sumažinta nuo 917 iki 900, o 1786 m. – iki 875 m. Didžiąją dalį eskudų Ispanijoje kaldino Madride ir Sevilijoje, taip pat Ispanijos Amerikos monetų kalyklose..

Įvairiu metu kaldino ½ eskudo (eskudiljas), 1, 2, 4 ir 8 eskudų monetas. Tiek Ispanijoje, tiek už jos ribų labiausiai išpopuliarėjo dviejų eskudų monetos dublonai. Dublonų monetos, Prancūzijoje vadintos pistoliais sveria 6,77 g. Vėliau visas monetas, kurio nominalas buvo didesnis nei 1 eskudas, ėmė vadinti *dublonais*. Pvz., 4 eskudų moneta (13,5 g) vadinta *dublon de kvatro* (), o 8 eskudų moneta (27 g) – *dublon de očo* ().

## Kaldinimo pabaiga
XIX a. pradžioje Žozefas Bonapartas Ispanijoje įvedė naują realą, kuriame labai sumažino sidabro kiekį. 1 senasis realas buvo lygus 2,5 naujojo realo. 

Auksines monetas ir toliau kaldino 2, 4 ir 8 eskudų masės, bet nominalas buvo užrašytas realais - 80, 60 ir 320 realų. Tuo metu vienas eskudas buvo lygus nebe 16, o 40 naujųjų realų..

Visos aukščiau minėtos monetos buvo legali mokėjimo priemonė iki XIX a. vidurio, kai Ispanijoje įvedė dešimtainę pinigų sistemą, pagrįstą dešimtainiu realu, kuris lygus 100 sentimų ( 'šimtoji dalis realo').

1864 m. pagrindiniu Ispanijos piniginiu vienetu tapo sidabrinis eskudas

## Nuorodos
KazMunayGas

**KazMunayGas** (rus. *КазМунайГаз*) – valstybinė naftos ir gamtinių dujų gavybos kompanija iš Kazachstano. Įmonė buvo įkurta 2002 m. sujungus kompanijas „*Казахойл*“ ir „*Транспорт нефти и газа*“.

KazMunayGas kompanijoje dirba daugiau nei 30 000 darbuotojų.
The Iron Maidens

**The Iron Maidens** – merginų tribute heavy metal grupė iš Los Andželo, Kalifornijos, atliekanti Didžiosios Britanijos grupės Iron Maiden dainas.

## Istorija
Grupę 2001 metų birželį įkūrė vokalistė Jenny Warren ir bosine gitara grojusi Melanie Sisneros iš kitos „Iron Maiden“ tribute grupės „Wrathchild“. Prie jų prisijungė Linda McDonald (būgnai) ir Jojo Draven (gitara) iš grupės „Phantom Blue“ bei Sara Marsh (gitara).

2003 metais, grupei pradėjus pirmojo albumo įrašus, dėl asmeninių priežasčių iš jos pasitraukė Jenny Warren. Naująja vokaliste tapo Aja Kim. 2005 m. grupė išleido albumą „World's Only Female Tribute to Iron Maiden“. Pasirodžius albumui, grupę paliko Jojo Draven.

2007 metais grupė įrašė antrąjį albumą „Route 666“ kartu su „Motörhead“ gitaristu Philu Campbellu.

2008 metų vasarą grupę paliko Heather Baker ir Aja Kim, nusprendusios pradėti solo karjeras. Jas pakeitė gitara grojanti Courtney Cox ir vokalistė Kirsten Rosenberg. Tais pačiais metais pasirodė Japonijos rinkai skirtas EP albumas „The Root of All Evil“.

2010 metais iš grupės pasitraukė Sara Marsh. Tų pačių metų pabaigoje buvo išleitas DVD „Metal Gathering Tour Live in Japan 2010“.

## Diskografija

### Studijiniai albumai
* *[[World's Only Female Tribute to Iron Maiden]]* (2005 m.)
* *[[Route 666 (albumas)|Route 666]]* (2007 m.)
* *[[The Root of All Evil]]* (2008 m.)

### Gyvo garso albumai
* *[[Metal Gathering Tour Live in Japan 2010]]* (2010 m.)

## Nuorodos
* Oficiali svetainė
World's Only Female Tribute to Iron Maiden

***World’s Only Female Tribute to Iron Maiden*** – debiutinis heavy metal grupės The Iron Maidens albumas, išleistas 2005 metais JAV ir 2006 metais Japonijoje. Jame įrašytos Didžiosios Britanijos grupės Iron Maiden dainos, o albumo viršelį sukūrė Derekas Riggsas, kuris taip pat yra daugelio Iron Maiden albumų viršelių dailininkas.

## Dainos

# „The Number of the Beast“ – 5:02
# „2 Minutes to Midnight“ – 6:09
# „Children of the Damned“ – 4:42
# „The Trooper“ – 4:12
# „Wasted Years“ – 5:06
# „Killers“ – 5:05
# „Aces High“ – 5:17
# „Phantom of the Opera“ – 7:17
# „Run to the Hills“ – 3:55
# „Hallowed Be Thy Name“ – 06:41
# „Remember Tomorrow“ – 05:26

## Atlikėjai
* Aja Kim – vokalas
* Sara Marsh – gitara; pritariantis vokalas
* Jojo Draven – gitara
* Elizabeth Schall – gitara
* Wanda Ortiz – bosinė gitara
* Linda McDonald – mušamieji
Route 666 (albumas)

**Route 666 ** – antrasis heavy metal grupės The Iron Maidens albumas, išleistas 2007 metais JAV. Kaip ir pirmame albume, jame skamba tik britų grupės Iron Maiden sukurtos dainos.

Kartu su albumu buvo išleistas ir koncerto vaizdo įrašas DVD formatu, nufilmuotas Galaxy salėje Santa Anoje 2005 metais. Vaizdo įraše taip pat pasirodė Motörhead gitaristas Phil Campbell ir Iron Maiden klavišininkas Michael Kenney.

## Dainos

### CD
# „Die With Your Boots On“ – 5:25
# „Fear of the Dark“ – 7:23
# The Prisoner" – 6:06
# „Revelations“ – 6:59
# „The Trooper“ (Live) – 4:16

### DVD
# „The Ides of March“
# „Wrathchild“
# „The Trooper“
# „Powerslave“
# „Wasted Years“
# „Phantom of the Opera“
# „The Clairvoyant“
# „Seventh Son of a Seventh Son“
# „Run to the Hills“

## Atlikėjai
* Aja Kim – vokalas
* Sara Marsh – gitara; pritariantis vokalas
* Heather Baker – gitara
* Josephine Soegijanty – gitara; pritariantis vokalas
* Wanda Ortiz – bosinė gitara; pritariantis vokalas
* Linda McDonald – mušamieji

## Šaltiniai
GCompris

**GCompris** tai mokomųjų-lavinamųjų žaidimų rinkinys 3–12 metų vaikams, skirtas mokytis skaityti, rašyti, skaičiuoti, pažinti gamtos dėsnius, spręsti galvosūkius, lavinti atmintį, išmokti naudotis kompiuteriu (pele, klaviatūra, liečiamu ekranu), išmokti elektros grandinės pagrindus ir kt. Jis priklauso GNU laisvosios programinės įrangos projektui.
Gcompris tikslas – suteikti laisvą alternatyvą nuosavybiniams mokomiesiems žaidimams. GCompris išverstas į beveik 40 kalbų, tarp jų ir į lietuvių, rusų, lenkų.

Dauguma užduočių yra sukurtos kaip žaidimai, bet visgi jos yra mokomosios.

Programos pavadinimas GCompris – tai prancūziško posakio trumpinys,  reiškia „Aš supratau“.

GCompris veikia GNU/Linux, Android, Mac OS X, Windows bei BSD šeimos operacinėse sistemose.

## Gcompris galimybės

Šiuo metu (2023 m.) rinkinyje yra 182 įvairios pamokėlės:

* pažintis su kompiuteriu: mokoma naudotis klaviatūra, pele, liečiamu ekranu bei įvairiomis pelės funkcijomis;
* pažintis su skaičiais: skaičiavimas iš eilės, susikirtimų lentelė;
* aritmetika: aritmetikos veiksmai, daugybos lentelė, pinigų skaičiavimas;
* mokslas: kanalų šliuzai, vandens ciklas, povandeninis laivas, elektros grandinės modeliavimas;
* geografija: sudėlioti šalis žemėlapyje, valstybių regionai, kultūra;
* žaidimai: atminties, šachmatai, oware, sujunk 4, sudoku, kt. strateginiai žaidimai;
* skaitymas: pažintis su raidėmis, mokymasis skaityti;
* pažintis su garsais: fermos garsai, pažintis su natomis, ritmais;
* kita: laikrodžio pažinimas, žymių paveikslų dėlionės, vektorinis piešimas, animacijos kūrimas, pažintis su Brailio raštu, labirintai.

Prie kiekvienos pamokėlės pateikiamas išsamus aprašymas bei naudojimosi instrukcijos.

Žvaigždutės, esančios šalia pamokėlės ikonos, nurodo kokio amžiaus vaikams ji skirta:

1, 2 ar 3 paprastos žvaigždutės – nuo 3 iki 6 metų vaikams;
1, 2 ar 3 sudėtingos žvaigždutės – 7 metų ir vyresniems vaikams.

## Kūrimo istorija

2000 m. pradinę GCompris versiją sukūrė prancūzas programuotojas Bruno Coudoin ir laisvai ją platinamo pagal GNU bendrąją viešąją licenciją. Pirminis kūrimo tikslas buvo pateikti laisvų lavinamųjų žaidimų rinkinį Linux OS.
Vėliau prie GCompris sistemos kūrimo prisijungus daugiau programuotojų bei menininkų, GCompris tapo universaliu mokomųjų žaidimų rinkiniu. Šiuo metu (2018-2020 metai) pagrindiniai kūrėjai yra Timothée Giet bei Johnny Jazeix.

## Išnašos

## Nuorodos
* Oficiali svetainė
* Atsisiuntimai
* Programos kodas (GIT)
* Straipsnis „Laisvosios programos vaikams lavinti“
Košas

**Košas** () – stambus kazokų junginys, kuriam paprastai vadovaudavo *[[košo atamanas]]*. Košai paprastai būdavo sudaryti iš kurenių). Zaporožės ir Dono kazokų (nekrasoviečių) košai buvo kazokų bendruomenės.

Košu galėjo vadinti ir karinę stovyklą, pvz., gurguoles, sustatytos ratu (guliaj-gorodas). Kartais iš košo išaugdavo miestas (*įkūrė kariuomenės košą, pavadintą miestu [[Jekaterinodaras|Jekaterinodaru]]*).

Zaporožėje košas tapo kazokų savivaldos vykdomuoju organu:

: Naujoji Sečė buvo sudaryta iš keturių dalių – Košo, priemiesčių, retranšemento ir priemiesčio slobodos. Tai buvo daug gyventojų turintis įtvirtintas miestas, kuriame gyveno 27 117 kazokų (1773 m.). Viduryje, už pylimo ir griovio apie aikštę stovėjo Pokrovo cerkvė, Karinės kanceliarijos namai, kuriuose buvo *Košas* – aukščiausias karinis ir administracinis visos Sečės valdymo organas, gyveno viršilos, buvo patrankinė (*пушкарня*), ginklų dirbtuvės, mokykla, taip pat 38 kureniai – kazokų gyvenamieji būstai}}

1917 m. Simonas Petliūra įkūrė Slobodos Ukrainos Haidamakų košą, kuris vėliau buvo performuotas į pulką. 1918 m. etmonas Pavelas Skoropadskis atkūrė košą kaip vienos gubernijos kazokų kariuomenės junginį (pvz., Charkovo Slobodos košas), kurį sudarė keli pulkai.

Dabartinėse Rusijoje ir Ukrainoje žodis *košas* () gali reikšti regioninę kazokų pakraipos organizaciją.

### Etimologija
Tyrėjai mano, kad žodis  buvo perimtas iš tiurkų kalbų, kur reiškė grupę migruojančių ar persikraustančių žmonių (palyginkite , , ). Iš to paties kildinami ir žodžiai  'klajoklis' ir  'koščejus'.

Žodis  reiškia 'stovėjimo vieta ar grupės piemenų žiemavietė su vyriausiu. Viename koše būdavo 2-3 tūkst. avių. Iš to atsirado ir  'avidė'..

## Nuorodos
Košo atamanas

**Košo atamanas** (), *koševojus* () – kazokų kariuomenės valdžios (košo) galva Zaporožės Sečėje nuo XVI a. vidurio iki 1775 m., Uždunojės Sečėje 1775–1828 m., Juodosios jūros kazokų kariuomenėje 1787–1797 m.

Košo atamaną rinkdavo visi kureniai radoje, pusei metų. Jei išrinkto košo atamano neperrinkdavo, tai po pusės metų buvęs košo atamanas grįždavo į savo kurenį kaip eilinis kazokas. Košo atamano valdžios ženklas buvo bulava (buožė), kuri būdavo saugoma cerkvėje.

Zaporožės Sečėje košo atamanas užsiimadavo ir diplomatinėmis derybomis su Rusija, Lenkija, Krymo chanu ir kt.

Lomikovskis rašė, „kiekvienas išrinktas koševojus turėjo atrodyti žmogus paprastas, geras, neturintis protinio pranašumo lyginant su paprastais kazokais, išsiskiriantis tik narsumu ir širdies gerumu, taikos metais su kitais kalbantis ir juos teisiantis kaip tėvas vaikus“.

Paskutinis Zaporožės Sečės košo atamanas buvo Piotras Kalnyševskis (*Петр Калнышевский*), Uždunojės Sečės – Osipas Gladkis (*Осип Гладкий*). Vėliau košų atamanus pakeitė skirtiniai atamanai, kuriuos skirdavo caras.

## Nuorodos
Srovės nublokšti

**Srovės nublokšti** () – 2006 m. britų/amerikiečių kompiuterinės animacijos veiksmo, nuotykių komedija, kurią režisavo David Bowers ir Sam Fell. Filmas buvo „Aardman Animations“ ir „DreamWorks Animation“ bendras darbas bei pirmasis kompanijos „Aardman“ visiškai kompiuterizuotas animacinis filmas, nors prieš tai kūrė tik sustabdyto kadro filmus.

Filmą įgarsina Hugh Jackman, Kate Winslet, Andy Serkis, Bill Nighy, Ian McKellen, Shane Richie ir Jean Reno. Idėjos autoriai – Sam Fell, Peter Lord, Dick Clement ir Ian La Frenais, o scenarijaus autoriai yra Dick Clement, Ian La Frenais, Christopher Lloyd, Joe Keenan ir William Davies.

Filmo premjera JAV įvyko 2006 m. lapkričio 3 d., JK – 2006 m. gruodžio 1 d., o Lietuvoje – 2006 m. gruodžio 8 d. Platintojas – „Paramount Pictures“, išskyrus Šveicariją, Ispaniją ir Nyderlandus, kur filmą platino „Universal Pictures“.
Sentimas

**Sentimas** (; ; iš  'šimtas') – dalies ispaniškai ir portugališkai kalbančių valstybių smulki moneta.

Šiuo metu sentimai yra šių valiutų smulki moneta:
* kvanza – Angola
* kolonas – Kosta Rika (1917–1920 m. smulki moneta buvo sentavas)
* gvaranis – Paragvajus
* naujasis solis – Peru
* pesas – Filipinai
* fuerte bolivaras – Venesuela
* dobra – San Tomė ir Prinsipė


|Naujojo solio sentimas
File:PHL - 25 centimos 1983.jpg|25 Filipinų sentimai
File:10 centimos.JPG|10 fuerte bolivaro sentimų


Anksčiau sentimai buvo šių valiutų smulki moneta:
* solis ir intis – Peru
* peseta – Ispanija (iki euro įvedimo)
* metikalis – Mozambikas


File:1949 50 Centimos.jpg|50 Ispanijos pesetos sentimų
Taškas

**Taškas** gali reikšti:
* Taškas (skyrybos ženklas) – skyrybos ženklas,
* Taškas (diakritinis ženklas) – diakritinis ženklas,
* Taškas (geometrija) – geometrijos objektas,
* Taškas (komanda) – ultimeito sporto klubas.

* Taškas – žaidimų, varžybų rezultatų vertinimo vienetas.
Vrahovicė

**Vrahovicė** () – gyvenvietė Čekijos Respublikoje, Olomouco krašte, netoli Prostejovo. Turi apie 3400 gyventojų. Yra Šv. Bartolomew bažnyčia, pašto skyrius.
BrO-23KR Garnys

**BrO-23KR Garnys** (*BrO* 'Bronius Oškinis') – 1980-1981 m. sukurtas Broniaus Oškinio konstrukcijos sklandytuvas, parasolio tipo monoplanas su spyriais.

## Istorija
Sklandytuvas buvo 6 mėn. kurtas Kauno skraidyklių klubo bazėje 1980-1981 m. 1984 m. Panevežio ATSK pastatytas antras egzempliorius. Nuo 2009 m. vienas egzempliorius eksponuojamas Lietuvos aviacijos muziejuje Kaune.

Kuriant sklandytuvą didelis dėmesys skirtas piloto sėdėjimo patogumui ir saugumui užtikrinti.

Sklandytuvo pavadinime esančios raidės "KR" žymi du Č. Kišoną ir K. Rinkevičių, kurie padėjo kurti sklandytuvą.

## Konstrukcija
Kabinos bortai apklijuoti mikroakyta guma, sėdynė sudaryta iš dviejų putplasčio atramų. Stora poroloninė nugarėlė ir minkštas alkūnių ramstis gerai amortizuoja bet kokį smūgį. Pilotas sklandytuvą valdo gerokai atsilošęs. Į saugumo diržų sistemą įmontuotos nespyruokliuojančio minkšto plieno plokštelės, kurios smūgio metu sugeria žymią energijos dalį.

Liemuo turi stiklaplastikio elastinę uodegos atramą ir penkias gumines kojeles, prie kurių gali būti pasirinktinai prijungiami šie tūpimo įrengimai:
* plati slidė iš stiklo audinio skraidymams žiemą;
* ta pati slidė su pneumatiniu ratuku skraidymams vasarą;
* triratė važiuoklė su amortizatoriais („lėktuvinio“ tūpimo apmokymui);
* plūdė su povandeniniais sparneliais skridimams nuo vandens.

BRO-23KR sparnas vienplyšis. Eleronai-užsparniai (flaperonai), kaip ir BRO-11, sinchronizuoti su aukštumos vairu. Nerviūros ir lonžeronai supinti iš stiklo siūlų. Užpakalinė briauna išlieta iš dervos užpildo, sustiprinta stiklo pynėmis ir 0,1 mm storio stiklo audiniu. Sparnas iki lonžerono dengtas trijų sluoksnių 0,3 mm storio audiniu. Pirmą kartą sklandytuvų statyboje sparnai dengti lavsano plėvele (plotinis tankis 80 g/m²). Panašiai kaip sparnas pagaminti eleronai, stabilizatorius ir vairai. Įvairūs agregatų sujungimai, sparnų antgaliai pagaminti iš stiklo tekstolito. Sujungimų ir šarnyrų įvorės, varžtai, pirštai, trosai pagaminti iš nerūdijančio plieno ar titano.

Galima įmontuoti variklį „Vichr-25“ (*Вихрь-25*).

## Techniniai duomenys

! Charakteristika
! vertė
|-----
|Ekipažas
|1
|-----
|Ilgis
|?
|-----
|Sparnų ilgis
|8,2 m
|-----
|Aukštis
|? m
|-----
|Sparnų profilis
|GAV-1 16%
|-----
|Sparnų plotas
|10,2 m²
|-----
|Tuščioji masė
|83,5 kg
|-----
|Didžiausia masė
|160 kg
|-----
|Variklis
|nėra
|-----
|Traukos jėga
|nėra
|-----
|Mažiausias greitis
|42 km/h
|-----
|Didžiausias greitis
|100 km/h
|-----
|Aerodinaminė kokybė
|12
|-----
|}

## Nuorodos

## Literatūra
* BrO-23KR „Garnys“
* Планер БРО-23КР «Гарнис»: аист от планеров
BrO-11

**BrO-11** (*BrO* 'Bronius Oškinis') – Broniaus Oškinio konstrukcijos vaikų mokymo sklandytuvas, gamintas 1954–1960 m.

BrO-11 buvo skirtas 40–60 kg sveriančių paauglių skridimui, amortizatoriumi iškeliant ne aukščiau kaip 5 m lėkštuose, sklandytuvo sklendimo kampą atitinkančiuose šlaituose.

Pirmąjį BrO-11 prototipą B.Oškinis pagamino per dvi savaites 1954 m. rugpjūtį Simferopolio ARM dirbtuvėse. Skridimo bandymams BrO-11 buvo atgabentas į Maskvą ir 1954 m. lapkričio 16 d. jį bandė 8 lakūnai-bandytojai. Tušino aerodrome BrO-11 skrido net su 90 kg sveriančiais pilotais.

Serijinė BrO-11 gamyba vykdyta Simferopolio aviacijos dirbtuvėse ir Kropotkino DOSAAF dirbtuvėse Pamaskvėje (kiekvienose po 20-30 sklandytuvų per mėnesį). Daug šių sklandytuvų gaminosi patys sklandymo mėgėjai, nes sklandytuvas buvo specialiai sukonstruotas, kad jį būtų galima pigiai pasigaminti. Prasidėjus masinei mokomojo sklandytuvo BrO-11 gamybai, visoje TSRS pradėjo veikti daugybė sklandymo būrelių. Sklandymo būreliai, kuriuose buvo prakutusių sklandytojų ir sumanių instruktorių, išvilkimui naudojo savos gamybos mechaninius išvilktuvus, su kuriais buvo kylama iki 100 m ir didesnio aukščio. Tai buvo pavojinga, nes BrO-11 tokiems skridimams nebuvo skirtas. Taip buvo skraidoma ne tik Lietuvoje, bet ir Rusijoje. Dažniausiai taip skraidė ten, kur nebuvo vilties įsigyti treniruočių sklandytuvų.

Sklandytuvai BrO-11 Rusijoje kai kur naudojami iki šiol.

## Konstrukcija
BrO-11 – medinis vienvietis aukštasparnis. Sparnai paremti spyriais, o plokščia liemens ferma fiksuojama atatompomis. Skirtas 15–17 metų paaugliams. Jeigu piloto svoris viršija 60 kg, ant kilio dedamas 3 kg svoris normaliai centruotei grąžinti.

Medinės sklandytuvo detalės (išskyrus uosinę slidę) pagamintos iš pušies ir trisluoksnės faneros. Metalinės detalės pagamintos iš lakštinio plieno ir plieninių vamzdžių bei duraliuminio.

Sklandytuvas skrenda išsviestas guminiu 18 mm storio ir 30 m ilgio lynu (amortizatoriumi), ant kurio esantis žiedas užkabinamas už kablio prie sklandytuvo pavažos. Startui gali būti naudojami ir mažo galingumo išvilktuvai. Susipažinimui su sklandytuvo vairavimu sukurtas svirtinis B. Oškinio konstrukcijos treniruoklis.

## Techniniai duomenys

! Charakteristika
! vertė
|-----
|Ekipažas
|1
|-----
|Ilgis
|5,17
|-----
|Sparnų ilgis
|7,28 m
|-----
|Sparnų plotis
|1,45 m
|-----
|Aukštis
|1,4 m
|-----
|Sparnų profilis
|
|-----
|Sparnų plotas
|10,5 m²
|-----
|Tuščioji masė
|58 kg
|-----
|Skrydžio masė
|118 kg
|-----
|Piloto masė
|60 kg
|-----
|Variklis
|nėra
|-----
|Traukos jėga
|nėra
|-----
|Tūpimo greitis
|30 km/h
|-----
|Vidutinis greitis
|40 km/h
|-----
|Aerodinaminė kokybė
|11
|-----
|}

## Nuorodos

* Gytis Ramoška Apie mokomąjį sklandytuvą BrO-11. Jų buvo du tūkstančiai
* БРО-11
* БРО-11 – малогабаритный планер
Moazas al-Hatibas

**Ahmad Moaz al-Khatib al-Hasani** (; g. 1960 m.) – buvęs Nacionalinės Sirijos opozicinių jėgų koalicijos prezidentas. Jis yra buvęs Omeijadų mečetės imamu. 

Khatib studijavo geofiziką ir šešerius metus dirbo inžinieriumi ir vadybininku keliose didelėse naftos bendrovėse, įskaitant „Royal Dutch Shell“ Sirijos padalinį.  Jis yra Sirijos geologijos draugijos ir Sirijos psichologinių mokslų draugijos narys. Anksčiau jis buvo Islamo urbanizacijos draugijos prezidentas, o dabar yra likęs kaip garbės prezidentas.

## Išnašos
Mekru

**Mekru** () – upė Vakarų Afrikoje; Nigerio dešinysis intakas. Prasideda Benino šiaurėje, teka daugiausia į šiaurės rytus. Sudaro Benino-Burkina Faso, o vėliau Benino-Nigerio sieną. Didelė dalis upės ir jos baseino patenka į „W“ nacionalinį parką.

Upės ilgis – 410 km, baseino plotas – 10 635 km², kitais duomenimis – 10 500 km². Vidutinis metinis nuotėkis – 21 m³/s.

## Išnašos
GOLD FM

**Laisvoji banga** – radijo stotis, įsteigta 1993 m. lapkričio 16 d. Nuo 2016 m. sausio 11 d. reorganizuota į „GOLD FM“. Priklauso bendrovei UAB „Media LT“.

## Dažniai
* Druskininkai 92.7 MHz,
* Kaunas 104.5 MHz,
* Klaipėda 104.1 MHz,
* Marijampolė 103.9 MHz,
* Palanga 94.4 MHz,
* Panevėžys 104.8 MHz,
* Raseiniai 95.5 MHz,
* Šiauliai 104.3 MHz,
* Tauragė 103.6 MHz,
* Ukmergė 98.9 MHz,
* Utena 93.5 MHz,
* Varėna 99.5 MHz
* Vilnius 102.6 MHz,
* Visaginas 106.8 MHz.

## Išnašos

## Nuorodos
* GOLD FM oficiali svetainė
BrO-11M Zylė

**BrO-11M Zylė** – medinės konstrukcijos pradinio apmokymo sklandytuvas, skirtas vaikų sklandymo mokykloms, sukonstruotas Broniaus Oškinio 1969 m.

Prienų gamykla pagamino 40 sklandytuvų BrО-11M. Vėliau, 1989–1990 m. Panevėžyje S. Čepaičio kooperatyvas pagamino dar 160 šių sklandytuvų, kurie buvo pardavinėjami visoje TSRS.

Šiuo metu naudojami kai kuriose Rusijos sklandymo mokyklose, pvz., jaunuolių sklandymo mokykloje prie Novosibirsko A. Pokryškino vardo mokomojo aviacijos centro.

## Konstrukcija
Sparnas vieno lonžerono medinės konstrukcijos. Lonžeronas dėžinės konstrukcijos. Iki lonžerono sparnas dengtas 1 mm fanera, likusi dalis – drobe. Sparnas paremtas profiliuotais spyriais, kurie suklijuoti iš dviejų pušinių strypelių.

Stabilizatorius trikampio formos, pagamintas iš pušinių strypelių, aptrauktas drobe. Aukščio ir posūkio vairai pagaminti iš pušinių strypelių, aptraukti drobe.

Aukščio ir posūkio vairai valdomi lynais, eleronai – traukėmis.

Liemenį sudaro pavaža ir ferma. Ties pavažos viduriu įmontuotas ratukas, o priekyje ir gale – atramos. Priekinėje dalyje įmontuotas buksyravimo kablys. Dengta galinė fermos dalis veikia kaip kilis.

## Techniniai duomenys

! Charakteristika
! vertė
|-----
|Ekipažas
|1
|-----
|Ilgis
|5,47
|-----
|Sparnų ilgis
|7,8 m
|-----
|Sparnų plotis
|1,45 m
|-----
|Aukštis
|2,50 m
|-----
|Sparnų strėliškumas
|3°
|-----
|Sparnų plotas
|11,8 m²
|-----
|Tuščioji masė
|65 kg
|-----
|Skrydžio masė
|125 kg
|-----
|Piloto masė
|60 kg
|-----
|Variklis
|nėra
|-----
|Traukos jėga
|nėra
|-----
|Tūpimo greitis
|30 km/h
|-----
|Skridimo greitis
|40 km/h
|-----
|Aerodinaminė kokybė
|12
|-----
|}

## Nuorodos

* BRO-11-M „Zylė“
* Г. МАЛИНОВСКИЙ «СИНИЦА» В ВАШИХ РУКАХ 
* Ошкинис БРО-11М Зилэ
2013 m. Čeliabinsko meteorų lietus

**2013 m. Čeliabinsko meteorų lietus** – meteorų lietus, 2013 m. vasario 15 d. įvykęs Rusijoje, virš Pietų Uralo. 

## Meteorito pasirodymas
Vietos laiku 9:20:20 val. bolidas įskriejo į Žemės atmosferą virš Rusijos ir Kazachstano sienos. Per viršutinius atmosferos sluoksnius meteoritas artėdamas prie Žemės paviršiaus skriejo Rusijos šiaurės vakarų kryptimi. Praėjus trylikai sekundžių po patekimo į atmosferą ugnies kamuolys skriedamas 18,6 km/sek. (66 960 km/val.) greičiu ir pasiekęs didžiausią ryškumą į pietus nuo Čeliabinsko 09:20:32.2±0,1 val. vietos laiku sprogo 29,7±0,7 km aukštyje. 

Apytikslis efektyvusis asteroido skersmuo buvo apie 18 metrų, o masė - apie 11 000 tonų. Apytikslė bendra Čeliabinsko ugnies kamuolio smūgio energija galėjo sudaryti 440 kilotonų.

Meteoritas sprogo virš Čeliabinsko pietinių apylinkių, o didžiausia atplaiša rėžėsi į Čebarkulio ežerą. Tikslų meteoro sprogimo laiką padėjo nustatyti daugybė vaizdo įrašų, nufilmuotų kameromis, esančiomis automobiliuose. Meteoritas priklausė mokslininkams žinomų kosminių uolienų šeimai – Apolono asteroidams, kurių orbitos kertasi su Žemės orbita.

Ryškūs objektai rytiniame danguje pastebėti visame regione (Jekaterinburge, Orenburgo srityje, šiaurės vakarų Kazachstane). Nuo meteoro sklido tokia ryški šviesa, kad ant žemės buvo stebimi šešėliai. Remiantis įvairia užfiksuota vaizdo informacija – šešėlių kritimo kampu bei nustačius pagrindinę meteorito nukritimo vietą, mokslininkai apibrėžė tikslų objekto kritimo kampą, padėtį, greitį. 

Meteoro sprogimas įvyko likus 16-ai valandų prieš tai, kai šalia žemės praskriejo asteroidas 2012 DA14, tačiau mokslininkai tikina, jog šie du įvykiai yra visiškai nesusiję ir tėra tik sutapimas.

## Pasekmės
Nuo sprogimo daug kur Čeliabinske sudužo pastatų stiklai, kurie sužalojo ~1000 gyventojų. Taip pat sugriuvo cinko gamyklos stogas. 

Čeliabinsko ugnies kamuolio išskirta sprogimo energija laikoma pati galingiausia nuo pat Tunguskos sprogimo įvykio laikų 1908 m.

2014 m. Sočio žiemos olimpinių žaidynių nugalėtojams skirtuose aukso medaliuose buvo įdėti Čeliabinsko meteorų gabalėliai.

## Šaltiniai

## Nuorodos
* youtube.com / Best shots Chelyabinsk meteorite! (Čeliabinsko meteorito nufilmuoti vaizdai)
Kompjenga

**Kompjenga** () – tvenkinys pietryčių Burkina Fase, Rytų regione, Kompjengos provincijoje. Didžiausias vandens telkinys šalyje. Jo plotas, priklausomai nuo metų laiko svyruoja tarp 160–210 km². Sudarytas 1985–1988 m. patvenkus Ualės (*Oualé*) upę. Kompjengos tvenkinys leido išvystyti žemdirbystę šiame regione ir pritraukė daug gyventojų. Tvenkinio vanduo naudojamas drėkinimui, vystoma žvejyba.
Metacritic

**„Metacritic“** – tinklalapis, kuriame skelbiamos muzikos albumų, kompiuterinių žaidimų, filmų ir televizijos programų apžvalgos. Anksčiau taip pat skelbtos ir knygų apžvalgos.

Kiekvienas produktas įvertinamas susumuotų recenzijų balų vidurkiu, išreikštu procentais. Kai kurioms recenzijoms, priklausomai nuo jų svarbos, skiriamas didesnes reikšmingumas. Taip pat pateikiamos recenzijų ištraukos kartu su nuorodomis į jas. Kritikų rekomendacijas apibendrina trys spalvos: žalia, geltona ir raudona. Tai atskleidžia bendrą kritikų, ir taip pat mažesniu mastu, publikos potraukį.

## Istorija
Tinklalapis veiklą pradėjo 2001 m. sausį. Jį sukūrė Marc Doyle kartu su seserimi Julie Doyle Roberts ir bendrakursiu iš Pietų Kalifornijos universiteto, Jason Dietz.

2005 m. buvo parduotas tinklalapiui CNET, kuris priklauso bendrovei „CBS Corporation“.

2010 m. tinklalapio išvaizda buvo gerokai pakeista. Tai susilaukė itin nepalankios lankytojų reakcijos.

## Įvertinimai
Įvertinimų kategorijos:

## Išnašos
Tengrela

**Tengrela** () – ežeras vakariniame Burkina Fase, Kaskadų regione, netoli Banforos. Ilgis iki 2 km, plotis 1,5 km. Ežero plotas kinta priklausomai nuo metų laiko. Čia sutinkami hipopotamai, vandens paukščiai, ežeras paskelbtas RAMSAR objektu.

## Išnašos
Banfora

**Banfora** () – miestas pietvakarių Burkina Fase, 85 km į pietvakarius nuo Bobo Diulaso. Kaskadų regiono ir Komoės provincijos administracinis centras. Yra stotis prie Uagadugu–Abidžano geležinkelio. Cukraus, aliejaus gamybos pramonė. Prekyba cukranendrėmis, soromis, daržovėmis ir kt. Apylinkėse yra ežerų (Tengrela), Karfigelos krioklys.
Kaip įsigyti draugų ir daryti įtaką žmonėms

**Kaip įsigyti draugų ir daryti įtaką žmonėms**  – Dale Carnegie sukurta saviugdos knyga. Tai vienas pirmųjų šio žanro kūrinių. Pirmąsyk išleista 1936 m., iki 2008 m. iš viso parduota daugiau nei 15 milijonų egzempliorių.

## Šaltiniai
Dvigubas akūtas

**Dvigubas akūtas** (˝) – lotynų abėcėlės diakritinis ženklas. Dažniausiai vartojamas vengrų kalboje, todėl galima sutikti pavadinimą „vengriškas umliautas“. Ženklai, sukurti prie raidžių pridėjus šį diakritinį ženklą, vengrų kalboje yra laikomi atskiromis raidėmis ir turi savo vietą abėcėlėje.
Kaja (Burkina Fasas)

**Kaja** () – miestas Burkina Fase, ~100 km į šiaurės rytus nuo Uagadugu. Vidurio Šiaurės regiono ir Sanmatengos regiono administracinis centras. Geležinkelio stotis. Plentai į Uagadugu, Dorį, Uahigują, Jaką, Pujtengą. Odos apdirbimo, tekstilės pramonė. Žemės ūkio regiono prekybinis centras.
Tenkodogas

**Tenkodogas** () – miestas Burkina Fase, 185 km į pietryčius nuo Uagadugu. Vidurio Rytų regiono ir Bulgu provincijos administracinis centras. Plentai į Kupelą, Dapaongą (Togas). Verčiamasi gyvulininkyste, prekyba.

## Istorija

Nuo 1120 m. Tenkodogas buvo viena iš daugelio mosių valstybių, kuri gyvavo iki XIX a., kai buvo užkariauta prancūzų.
Dvigubas gravis

**Dvigubas gravis** ( ̏ ) – diakritinis ženklas, vartojamas mokslinėje literatūroje serbų, kroatų ir kartais slovėnų kalbose. Taip pat šį ženklą naudoja IPA.

Serbų, kroatų ir slovėnų kalbose dvigubas gravis pažymi trumpą krentantį toną. Dvigubas gravis vartojamas tiek lotynų kalboje, tiek kirilicoje, tačiau niekada nesutinkamas kasdieninėje ortografijoje. Dvigubo gravio žymėjimą galima pamatyti tik šių kalbų fonologijose.

Tarptautinėje fonetinėje abėcėlėje dvigubas gravis skirtas pažymėti ypač žemą toną.

Visos raidės **a e i o r u** ir jų atitikmenys kirilicoje **а е и о р у** gali turėti dvigubą gravį. Unikode yra kombinaciniai ženklai didžiosioms ir mažosioms lotynų abėcėlės, bet ne kirilicos raidėms.
Fada Ngurma

**Fada Ngurma** () – miestas rytų Burkina Fase, 219 km į rytus nuo Uagadugu. Rytų regiono ir Gurmos provincijos administracinis centras. Pro miestą eina Uagadugu–Niamėjaus plentas, atsišakoja kelias į Džugu. Tekstilės pramonė, kilimų gamyba, bitininkystė, žemės ūkis.

Miestas yra gurmų tautos kultūrinis centras, čia reziduoja gurmų karalius.

## Istorija
Fada Ngurma įkurta XVIII a.

## Šaltiniai
Dedugu

**Dedugu** () – miestas vakariniame Burkina Fase, netoli Muhuno upės. Muhuno Kilpos regiono ir Muhuno provincijos administracinis centras. Pro miestą eina Uahigujos–Bobo Diulaso plentas, atsišakoja keliai į Saną, Kudugu. Žemės ūkio regiono prekybinis centras (žemės riešutai, medvilnė).

Dominuojančios tautos: markai, bva.
Džibas

**Džibas** () – miestas šiaurės Burkina Fase, Sahelio regione, 203 km nuo Uagadugu, 45 km nuo Malio sienos. Sumo provincijos administracinis centras. Keliai į Uagadugu, Uahigują, Dorį. Veikia galvijų turgus.

Vyraujanti tauta – fulbiai.
Gaua

**Gaua** () – miestas Burkina Faso pietvakariuose. Pietvakarių regiono ir Ponio provincijos administracinis centras. Keliai į Diebugu, Banforą, Buną. Žemės ūkio regiono prekybinis centras. Yra mečetė, katalikų bažnyčia, muziejus.

Mieste vyrauja lobių tauta.

## Šaltiniai
Ziniarė

**Ziniarė** () – miestas vidurio Burkina Fase, 35 km į šiaurės rytus nuo Uagadugu. Vidurio Plokščiakalnio regiono ir Ubritengos provincijos administracinis centras. Pro miestą eina Uagadugu–Dorio plentas.

Vyraujanti tauta – mosiai.

Ziniarėje 1951 m. gimė prezidentas Blaise Compaoré.
Sunday Mba

**Sandei Mba** (*Sunday Mba*; g. 1988 m. lapkričio 28 d.) – Nigerijos futbolininkas, saugas.

## Karjera
Karjerą pradėjo „Enyimba“ klube Nigerijoje, vėliau žaidė kituose šalies klubuose.

2010 m. su Nigerijos U-20 rinktine laimėjo Vakarų Afrikos taurę. 2012 m. debiutavo nacionalinėje rinktinėje. Ypač sėkmingai pasirodė 2013 m. Afrikos Tautų taurėje, kur įmušė pergalingus įvarčius ketvirtfinalio (prieš Dramblio Kaulo Krantą) ir finalo (prieš Burkina Fasą) varžybose.

## Dalyvavimas čempionatuose

|}

## Laimėjimai
* Afrikos Tautų taurė: 2013 m.

## Išnašos

## Nuorodos
*
Animatorius

**Animatorius** – menininkas, tam tikru būdu kuriantis vaizdus, kurie vaizduojant juos sparčia seka sukuria judėjimo iliuziją, vadinamą animacija; vaizdai vadinami kadrais. Jie kuriami piešiant ranka ar kompiuteriu, naudojant lėles, iš plastilino nulipdytas figūrėles ir pan. Animatoriai dirba įvairiose srityse, kaip kad kinas, televizija, kompiuteriniai žaidimai ir internetas. Paprastai prie vieno animacijos kūrinio dirba keli animatoriai.

Animatoriaus pasirinkti metodai animacijos kadrams kurti priklauso nuo jo meninio požiūrio ir veiklos srities. Pavyzdžiui, dailininkai, specializuojantys veikėjų judesių, dialogų, vaidybos ir kt. vaizdavime, vadinami *veikėjų animatoriais*, tuo tarpu dailininkai, piešiantys visą kitą (dažniausiai automobilius, įvairius įrengimus, gamtos reiškinius, kaip lietų, sniegą ir vandenį, taip pat animacinę fiziką), vadinami *[[specialieji efektai|specialiųjų efektų]] animatoriais*.

Didelio masto produkcijoje stambiausiose studijose kiekvienas animatorius turi po vieną ar kelis asistentus, kurie kadruose piešia įvairias antro plano detales, rūpinasi animacijos vientisumu ar perpiešia netinkamai nupieštus eskizus. Dažniausiai pirmą kartą pasamdyti dailininkai dirba šioje srityje, o vėliau gali pakilti iki animatoriaus pareigų.

Kiti menininkai, taip pat prisidedantys prie animacinių filmų kūrimo, bet nevadinami animatoriais, yra parengiamųjų maketų projektuotojai (projektuojantys foną, apšvietimą, kameros kampą), kadruočių dailininkai (piešiantys siužeto eigos eskizus) ir fono dailininkai (tapantys peizažą). Animacijos procesą prižiūri ir jam vadovauja animacijos režisierius.

## Šaltiniai

## Literatūra
* Вано И. Рисованный фильм. – Госкиноиздат, 1950. – 84 с.
* Хитрук Ф. Профессия – аниматор. – М.: Гаятри, 2008. – Т. 1.
* Teresa Martin, ''Animation: Who does what'' . Animation Toolworks.

## Nuorodos
* Kaip kuriamas animacinis filmas (anglų k.)
Realizmas (reikšmės)

**Realizmas** gali reikšti:

* Realizmas (filosofija) – filosofijos kryptis, teigianti, kad tikrovė egzistuoja nepriklausomai nuo stebėtojo;
* Realizmas (mokslas) – požiūris, kad mokslinis pasaulio analizavimas leidžia pažinti tikrovę;
* Realizmas (menas) – meno kryptis, siekianti kuo nešališkiau pavaizduoti tikrovę, kasdienybę;
* Realizmas (tarptautiniai santykiai) – tarptautinių santykių teorija, teigianti, kad anarchiškoje tarptautinėje politinėje sistemoje valstybės siekia išlikti didindamos savo galią.
Doris

**Doris** () – miestas šiaurės rytų Burkina Fase, netoli Nigerio sienos. Sahelio regiono ir Seno provincijos administracinis centras. Keliai į Uagadugu, Džibą, Terą. Prekybinis centras. Netoliese (Tambao) yra mangano kasyklos.

Vyraujančios tautos – fulbiai ir tuaregai.

## Istorija

XIX a. Doris buvo fulbių Liptako emyrato sostine. 1853 m. joje lankėsi pirmasis europietis, vokiečių keliautojas Heinrich Barth.
Manga (Burkina Fasas)

**Manga** () – miestas Burkina Fase, į pietryčius nuo Uagadugu. Vidurio Pietų regiono ir Zundveogo provincijos administracinis centras. Miestas pasiekiamas Uagadugu–Tamalės plento atšaka. Žemės ūkio regiono prekybinis centras.
Toei Animation

**Toei Animation Co., Ltd.** () – Japonijos animacijos studija, valdoma „Toei Company“ korporacijos. 

Studijos talismanas yra katinas Pero iš 1969 m. kompanijos filmo apie Batuotą katiną.

## Istorija
Įkurta 1948 m. kaip „Japan Animated Films“ (日本動画映画). Ją 1956 m. įsigijo „Toei Company“. Per savo gyvavimo metus studija išleido daugybę animacinių TV serialų, filmų, adaptavo daugumą plačiai žinomų japoniškų komiksų į animacinius serialus, kaip, pvz., „*[[Dragon Ball]]*“. Tokie žymūs animatoriai, kaip Hayao Miyazaki, Isao Takahata, Leiji Matsumoto ir Yoichi Kotabe praeity dirbo šioje kompanijoje. Iki 1998 m. kompanija Japonijoje buvo žinoma **Toei Doga** (東映動画株式会社 *Tōei Dōga Kabushiki-gaisha*) vardu; *dōga* iš japonų k. išvertus reiškia 'animacija'. Šis terminas buvo plačiai naudojamas iki XX a. 8-to dešimtmečio.
LAK-17

**LAK-17** (*Lietuviškos aviacinės konstrukcijos – 17*) – nuo 2006 m gaminamas lietuviškas vienvietis sklandytuvas. 

## Konstrukcija
LAK-17 - sportinės klasės kompozitinis vienvietis sklandytuvas. 

Turi T tipo uodegą, bakus vandens balastui, įtraukiamą važiuoklę su stabdžiu, Schempp-Hirth tipo oro stabdžius, viduryje įtvirtintą sparną (). Sparno profilis - sudėtinis: prie fiuzeliažo - LAP92-130/15, prie sparno galo - LAP-92-150/15, ilgis 15 m. bet galimi iki 18 m. juos pailginatys „galiukai“ (). Numatyta galimybė montuoti variklį (modelis LAK-17fes). Leidžiama skristi pagal vizualias skrydžio taisykles (VFR), dieną. Pro debesis skristi leidžiama tik variantui su 15 m. ilgio sparnais, be vandens balasto ir su papildomais instrumentais. Gamintojas – AB „Sportinė aviacija“.

## Variantai
* LAK-17A
* LAK-17AT
* LAK-17A FES – elektra varomas sklandytuvas (FES –  - elektrinė jėgainė parskridimui)
* LAK-17B
* LAK-17BT
* LAK-17B-FES

## Techniniai duomenys

## Literatūra

* (EN) LAK-17A, UAB "Sportinė aviacija ir Ko"

## Šaltiniai
Paukščiukas (diakritinis ženklas)

**Paukščiukas** (*kartais *'varnelė**') ( ˇ ) – diakritinis ženklas, vartojamas tam tikrų raidžių esamam arba istoriniam suminkštėjimui, jotacijai arba postalveoliniui tarimui pažymėti kai kuriose baltų, slavų, finougrų ir kitose kalbose. Paukščiukas pažymi trečiąjį toną (krentantį ir vėl kylantį) Pinyin kinų kalbos romanizacijoje.

Ženklas panašus į įgaubtąjį lankelį, tačiau paukščiuko galai staigiai užsilenkia (galima lyginti su apverstu cirkumfleksu ˆ).

Serif šriftuose kairioji linija dažniausiai būna storesnė nei dešinioji.

Matematikoje paukščiukas naudojamas kaip simbolis arba modifikatorius.
Burkina Faso himnas

**Burkina Faso himnas** – Burkina Faso valstybinis simbolis. Dar vadinamas ***Une Seule Nuit*** (iš pranc. „vienintelė naktis“) arba ***L’Hymne de la victoire*** („pergalės himnas“). Šis himnas sukurtas ir priimtas 1984 m., kuomet pakeitė iki tol galiojusį Aukštutinės Voltos himną (*Hymne National Voltaïque*). *Une Seule Nuit* sukūrė tuometis Burkina Faso prezidentas Thomas Sankara.

## Eilės

## Nuorodos
* Instrumentinis atlikimas
Almora (grupė)

**„Almora“** – Turkijos muzikos grupė, sukurta 2001 m. Atlieka simfoninį, power, folklorinį, gotikinį metalą.

Įkurta 2001 m. Turkijos kompozitoriaus, muzikos atlikėjo Soner Canozer. Grupė palaipsniui išpopuliarėjo ne tik Turkijoje, bet ir užsienyje. Laikraštis „Milliyet“ grupės albumą *Shehrâzad* įvardijo kaip vieną geriausių visų laikų Turkijos roko muzikos albumų.

## Diskografija

* *Gates of Time* (2002 m.)
* *Kalihora’s Song* (2003 m.)
* *Shehrâzad* (2004 m.)
* *1945* (2006 m.)
* *Kıyamet Senfonisi – The Symphony of Judgement* (2008 m.)

## Nuorodos
*
Tenakuru

**Tenakuru** () – aukščiausia Burkina Faso viršukalnė. Stūkso aukštumose šalies pietvakariuose, Kaskadų regione, Malio pasienyje (Sikaso regionas). Aukštis – 747 m. Viršūnę žymi akmenų kauburys.

## Šaltiniai